《初入镇郡》
明代·吴誉闻

镇郡开黔户，罗施迹尚留。山原犹北折，河水自东流。

猿作殊方语，莺为绝国愁。攀崖凌鸟道，沿谷瞰龙湫。

弥月晴阳少，经时毒雾稠。鸡声出晓寨，萤火入边秋。

仗剑星随马，当歌雪满楼。暗蓬惊散地，飞梦杳浮邱。

白发游堪远，丹心愧未酬。艰危身万里，曾不为封侯。

作者简介：吴誉闻，字紫楼。顺德人。明世宗嘉靖三十七年（一五五八）举人，四十年(一五六五)乙榜。初选许州学正，寻迁邵武府推官，历仕思恩府同知。著有《绿墅堂集》。清咸丰《顺德县志》卷二四有传。